Downloaded from YTS.MX
Official YIFY movies site: YTS.MX
Originalni je zadatak…
30. je godišnjica Mansonovih ubojstava, Tome.
Želimo da napišeš priču o tome.
Bio je to veoma nejasan zadatak.
To je jedna od najstrašnijih istinitih priča
o prekrasnoj ženi trudnoj osam i pol mjeseci
koja je izbodena na smrt
moleći za život svog djeteta.
Zadnjim dahom zazivala je majku.
To je drukčije od drugih žrtava te noći
i sljedeće noći.
Prilično brutalna ubojstva.
Masakr.
U TRBUH MU JE ZABIO VILJUŠKU ZA MESO
Najveći je misterij ovog slučaja
kako je Manson uspijevao kontrolirati svoje sljedbenike
do točke da ih može navesti da ubiju na zapovijed,
bez kajanja, bez oklijevanja, potpune strance.
Vi biste to mogli?
Ja ne bih. A vi?
MANDŽURIJSKI KANDIDAT
Pucaj, Bobby Ray. U čelo.
Da, gospodine.
Dakle, misterij.
Da, misterij.
KAOS: UBOJSTVA MANSONOVIH
Ja sam mehanički čovjek
Mehanički čovjek I dajem sve od sebe
Jer imam svoju obitelj
Ja sam mehanički dječak
MEHANIČKI ČOVJEK
Ja sam mamina igračka
Ponekad se igram u dvorištu
Ja sam mehanički dječak
U čemu je tvoja privlačnost?
U glazbi. Pokretu.
Zadobivanju…
pažnje.
Realnosti.
Ja znam.
Kad znaš, onda jednostavno znaš.
Kao jedan od tužitelja Charlesa Mansona,
što mislite zašto ovaj slučaj nikad ne umire?
Zašto su ljudi i dalje opsjednuti njime?
STEPHEN KAY TUŽITELJ
Ljudi u Americi vole se prestrašiti.
Vole horor filmove.
Kad je časopis Life stavio Charlesa Mansona na naslovnicu,
on je bio stvarni Svengali.
Činjenica da je mogao navesti druge da provode njegovu volju,
da ubiju nedužne ljude, da započnu rasni rat…
Koji vam još drugi motiv treba?
9. KOLOVOZA 1969.
Snimaš?
-Snimam. -Hajde.
Jutros u 8.30, radnik je došao na posao u 10050 Cielo
i pronašao nekoliko tijela u kući.
Policija je odmah obaviještena.
Identiteti žrtava su kako slijedi.
GLUMICA SHARON TATE
Sharon Polanski,
Jay Sebring,
JAY SEBRING, 35, FRIZER
Abigail Folger,
ABIGAIL FOLGER, NASLJEDNICA FOLGER COFFEE-A
Wojciech Frykowski
WOJCIECH FRYKOWSKI, 32
i još jedan nepoznati muškarac.
STEVEN PARENT, 18
Je li nešto napisano krvlju na vratima kuće?
Ne mogu ništa reći.
Trupla su pronađena u istoj sobi?
POPRIŠTE
Ne. Dva tijela su pronađena u kući,
jedno u vozilu
i dva na travnjaku.
Je li jedna žrtva imala kapuljaču i uže oko vrata?
Trenutno vam ne mogu dati previše informacija o tome.
Je li ovaj slučaj složeniji od ostalih?
U koliko slučajeva imate pet osoba
ubijenih u isto vrijeme?
Policija L.A.-a trenutno ne govori mnogo
o napretku u rješavanju ubojstva Sharon Tate
i ostale četiri žrtve.
Tijela su iznesena iz doma gđe Tate i njenog supruga,
redatelja Romana Polanskog,
pod dekama i obavijena velom tajne.
DOLINA LUTAKA
Gđica Tate, zvijezda Doline lutaka,
bila je trudna osam mjeseci i pronađena je u spavaćici
s užetom oko vrata pričvršćenim na tijelo muškarca.
GLUMICA I NASLJEDNICA UBIJENE U KRVOPROLIĆU PET OSOBA
Policija je pronašla prerezane telefonske i električne žice.
Žrtve su bile mrtve oko 12 sati.
Jedan policajac sažeo je ubojstva rekavši:
„U cijelom radnom vijeku, nikad nisam vidio nešto takvo."
Policija nije imala sumnjivce u masakru na Bel-Airu,
a 25 km dalje dogodila su se još dva ubojstva u četvrti L.A.-a Silver Lake.
Trgovca Lena LaBiancu i njegovu ženu Rosemary
pronašla su njihova djeca izbodene i osakaćene.
ROSEMARY LABIANCA
LENO LABIANCA, 44
Ubojstva su nalikovala onima s Bel-Aira.
U LaBiancina prsa bila je urezana riječ „rat",
a na vratima hladnjaka bilo je napisano „smrt svinjama"
krvlju jedne od žrtava.
Riječ „svinja" napisana je krvlju na vratima vile na Bel-Airu
gdje je ubijena Sharon Tate i još četvero ljudi.
SVINJA
Unatoč sličnostima, policija je rekla da ubojstva nisu povezana.
PAR UBIJEN NA ISTI NAČIN KAO ŽRTVE U DOMU TATEOVIH
PRVO POGLAVLJE
OSLOBAĐANJE
Možete kao ja davati sve od sebe
i stalno istraživati.
Ovdje je, kao mrkva na štapu ispred mene
i sve sam bliže, ali može trajati vječno.
Iskreno, još ne znam što se dogodilo.
Ali nije se dogodilo ono što su nam rekli.
Ne izvlačim se.
Ovo je iznimno teško ako nemate pozadinu.
Jer zvučim ludo ako kažem
da su postojali znanstvenici
koji su tajno radili za vladu
i pokušavali postići ono što je Manson uspio s djevojkama,
stvoriti ljude koji će ubiti na zapovijed bez žaljenja ili kajanja
i neće se sjećati kako i zašto su to učinili.
Ti znanstvenici došli su u kontakt s njim u to ključno vrijeme
kad je postajao Charles Manson,
guru, vođa kulta poslušnih robova koji će učiniti sve što on kaže.
Daj svoju zlu dušu… sebi.
Otvori oči i budi, umjesto da se pretvaraš.
Kontaktirao sam zatvor i tražio njegov dosje o uvjetnoj.
Manson je izašao iz zatvora dvije godine prije ubojstava Tate.
Nije želio van.
To mu je dom, želi ostati.
Nisu mu dopustili. Pušten je na uvjetnu slobodu u L.A.
Ali odmah krši uvjetnu
i odlazi u Sjeverni okrug, San Francisco, i pojavljuje se tamo.
Nema dozvolu.
Tamošnji policajci su zapanjeni. Što on umišlja?
Bio je u zatvoru sedam ili osam godina.
TAJ ČOVJEK JE NAZVAO
URED ZA UVJETNE U SAN FRANCISCU
I SAD JE BIO
U GRADU BERKELEYJU
NIJE IMAO DOKUMENTE ZA UVJETNI OTPUST
POTPUNO
NEODGOVORAN
POJEDINAC
Veći dio 1967. bio je u San Franciscu,
na vrhuncu eksplozije ljeta ljubavi.
U okrugu Haight-Ashbury, srcu hipijevske zemlje,
predviđaju priljev od 100 000 mladih ovog ljeta,
željnih hipijevskog načina života.
OČEKUJE SE 100 000 MLADIH NA LJETU LJUBAVI
Odjednom, njegova je grupa narasla
i postali su poznati kao Charlie i njegove cure.
Do kraja godine imao je šest ili sedam žena
koje su ga slijedile ulicama Haighta,
bez riječi, ako im se nije obratio.
Bile su posve podređene.
Naređivao im je i sve ih je ševio. Bile su mu žene.
Sviram.
Izađem iz zatvora, a klinci me okružuju.
Da.
Kažu da imam Božji glas.
Odgovorim im da postoji cijela kaznionica tipova poput mene.
Ja sam ništa. Samo sam glasnik.
Samo sam svjedok.
Ja sam samo kakica koja je ispala iz kaznionice.
Vidjeli su nešto u meni što ja nisam.
-Što su vidjeli? -Vidjeli su dobrog tipa.
Ja nisam dobar tip, ali to su vidjeli.
Rekao sam: „Dok god vide dobrog tipa,
bit ću dobar tip. Bit ću dobar prema njima."
Pazio sam na sve, dao sam im smještaj.
I štitio sam ih od loših tipova.
Volio sam klince, mogao sam se poistovjetiti s njima.
Nisu imali nikoga kao ni ja.
Besplatna klinika Haight Ashbury otvorena je u lipnju '67.
KLINIKA HAIGHT ASHBURY
Manson je postao čest posjetitelj klinike.
Dovodio je djevojke na liječenje
jer su imale razne spolne bolesti
i bile su trudne.
Svi u toj klinici bili su fascinirani Mansonovom grupom.
Svi su imali priče.
Bio je značajan lik.
Bio je na slobodi godinu dana.
Imao je veliki, crni školski autobus.
Imao je barem desetak djevojaka oko sebe.
I više muškaraca.
Znao je s ljudima.
Bio je veoma karizmatičan.
Zvali su ga magnetičnim, a neki su rekli da su bili hipnotizirani.
U jednom od prvih razgovora s liječnikom iz klinike,
pitao me poznajem li Jollyja Westa?
Bio je poznati stručnjak za hipnozu i ispiranje mozga.
Bio je znanstvenik koji je koristio kliniku Haight Ashbury
za vrbovanje pacijenata na kojima će proučavati učinke LSD-a na mlade.
Jolly je to nazvao laboratorijem prerušenim u hipijevsko prenoćište.
Naveo je šest ili sedam studenata da puste kosu, oblače se kao hipiji,
da provedu ljeto pokušavajući namamiti mlade na proučavanje.
To je bio njegov projekt i napisao je nekoliko radova
i držao predavanja.
DROGA ĆE IH UNIŠTITI
Kad sam shvatio koliko odbjegle djece dolazi u Haight Ashbury
i koliko se brzo stavovi koji se ondje propagiraju
šire u druge dijelove zemlje,
napokon sam odlučio da je jedini način da saznam
što se događa u Haight Ashburyju da sam živim tamo.
Sad imam stan u Haight Ashburyju.
Cijelo ljeto tamo boravi grupa ljudi.
Ne mogu vam otkriti sve što smo saznali.
Mogu vam samo reći da smo mnogo toga naučili.
West se pojavio više od godinu dana nakon početka mog istraživanja,
kad sam počeo sumnjati da postoji mogućnost
upletenosti MKUltre u ovaj slučaj.
Saznao sam da je bio u klinici Haight Ashbury
i radio s Mansonovim ljudima
u vrijeme kad je Manson postao točno ono što je CIA pokušavala stvoriti,
programirane ubojice.
Supertajni projekt MKUltra
provodila je CIA od 1953. do 1964.
To je bila jedna od najbizarnijih epizoda u povijesti CIA-e.
20-godišnji projekt od 15 mil. dolara o kontroli uma, s pokusima
na najuglednijim sveučilištima i u istraživačkim centrima,
od kojih neki nisu imali pojma da rade za CIA-u.
Istražitelji su otkrili da CIA testira LSD
bez znanja ispitanika.
Jedan čovjek počinio je samoubojstvo.
Odbor nije mogao utvrditi puni opseg programa
jer su programski zapisi uništeni 1973. kako bi se izbjegla sramota.
Ovi dokumenti pokazuju da je Jolly radio za CIA-u
oko 15 godina i lagao o tome.
Ne opisuje samo kako će provesti te pokuse,
već i kako će ih sakriti.
Opisali su zastrašujuće pokuse.
NEVOLJNIH SUBJEKATA
IMPLEMENTIRANJE LAŽNIH INFORMACIJA
IZAZIVA ODREĐENE MENTALNE POREMEĆAJE
Sve do smrti, Jolly je tvrdio da nije učinio ništa od toga.
Uzrujao bi se kad bi ga optužili za to.
Kako je funkcionirala ta kontrola uma
u klinici u Haight Ashburyju?
Ne mogu reći da znam da se to događalo u klinici.
Mogu samo reći da Manson nije ondje otišao
na liječenje.
Kad je Roger Smith, njegov nadzornik na uvjetnoj, ondje otvorio ured,
tražio je Mansona da dolazi u kliniku na sastanke jednom tjedno.
Godinu dana, dok je bio Mansonov nadzornik,
Manson je uhićen šest puta. Svaki put kad bi ga uhitili,
umjesto da ukine uvjetnu,
Smith bi napisao pismo u kojem stoji
da se Manson dobro ponaša, da mu odlično ide, da je dobro.
G. MANSON JE SJAJNO NAPREDOVAO
NA UVJETNOJ POD NADZOROM
ZAPRAVO,
U BOLJEM JE STANJU NEGO ŠTO JE BIO
DUGO VREMENA
S POŠTOVANJEM
Intervjuirali ste Rogera Smitha?
Da, sve sam intervjuirao.
ROGER SMITH NADZORNIK
Upoznao sam Charlieja u Berkeleyju.
Dok je bio u Zaljevu, bio je u mom uredu svaki tjedan.
Često sam ga viđao.
Jer je dolazio sa svojim curama.
Bio je jako čudan. Bio je hipi.
Bio je vrlo manipulativan.
No je li bio iznimno opasan?
Ne bih rekao.
Sjećam se da sam strašno želio da pronađe nešto.
Bio je tekstopisac.
Čini mi se da je jedino bio sposoban svirati.
U jednom sam trenutku zatražio
da se nadzor službeno prebaci.
U L.A.?
Ne znam je li ga nadzornik uopće pokupio u L.A.-u.
DRUGO POGLAVLJE
GLAZBA
Global Tel Link, imate poziv od…
Bobby.
…zatvorenika iz kalifornijske bolnice, Vacaville, Kalifornija.
Ovaj poziv i vaš broj telefona nadzirat će se i snimati.
Zanima te kako sam upoznao Charlieja?
Da.
Nema se mnogo reći. Svirao sam s Charliejem.
Pomagao sam mu da dobije ugovor
snimajući kvalitetne demo snimke.
Bio sam u glazbenoj zajednici Los Angelesa.
Dennis Wilson iz Beach Boysa bio mi je prijatelj.
Charlie je bio talentiran.
Ljudi su mislili da bi trebao
objaviti svoje pjesme.
-Da vidimo. -Radi što god želiš.
Da.
Samo diši.
Reci kad počneš. Upalit ćemo uređaj.
Možeš li ga samo upaliti?
KONTAKTI
Gregg Jakobson, Dennis Wilson i ja…
željeli smo da se Charlie smiri,
da dođe u studio, samo s gitarom
i svira i pjeva svoje pjesme.
Da vidimo možemo li dobiti pristojnu snimku za demo.
Postoji vrijeme za život
Vrijeme leti
Misliš da voliš, dušo Ali samo plačeš
Osjećaš li? Jesu li ti osjećaji stvarni?
Pogledaj svoju igru, curo
LYNETTE „SQUEAKY" FROMME ČLANICA OBITELJI
Pogledaj svoju igru, curo
Kakva luda zabluda Živjeti u toj zbrci
Frustracija i sumnja
Možeš li živjeti bez igre?
Tužna igra
Dennis, bubnjar Beach Boysa, unajmio je lovačku kolibu.
Ako od brvnare možete napraviti vilu, to je bilo to.
Dennis vozi, neke djevojke stopiraju.
Naravno, Dennis koči i one upadaju.
Dennis dovodi djevojke na veliki prilaz kod stare brvnare.
Obje su Charliejeve cure.
Uvijek je uvijek zauvijek Sve dok je jedan…
Pakt sklopljen u raju, zar ne?
Unutar sebe za oca…
Dva dana kasnije Dennis se vratio, izašao iz auta
i hodao prilazom kad su se vrata otvorila
i istrčao je neki tip rekavši: „Ja sam Charlie.
Ovo su moje cure."
Možeš zarađivati nerviranjem ljudi.
Dennis je volio cure.
Smatrao je da nema boljeg od neograničenog broja djevojaka.
Dennis je bio u raju.
NISU S OVOG SVIJETA
I ONE SU IMALE GURUA
TIPA IMENA CHARLIE
KAD SAM GA UPOZNAO
IMAO JE SJAJNE GLAZBENE IDEJE
SAD PIŠEMO ZAJEDNO
SRETAN SAM, PRONAŠAO SAM SEBE
Možete li mi opisati kako je bilo u toj kući?
Čovječe. Stvarno? Zaista želiš znati?
Neću reći ime te osobe jer je stvarna osoba.
Stoji na skakaonici, poskakuje i kaže:
„Jebi me, hrani me i daj mi droge."
I zatim skoči u bazen. To se ondje događalo.
Ženama je rečeno da ako bilo koji muškarac želi seks s njima,
moraju se seksati.
Ne mogu zamisliti bolesti koje te žene imaju.
Znam da su Beach Boysi bili jako uzrujani
oko novca
koji je Dennis Wilson trošio na liječenje spolnih bolesti.
Beach Boysi su snimili jednu od Mansonovih pjesama.
Prestani postojati Dođi i reci da me voliš
Iako je to bila Mansonova pjesma, pripisuje se Dennisu Wilsonu.
Prestani se opirati, reci da me voliš
Odrekni se svog svijeta Dođi i budi sa mnom
Ja sam poput tebe i vidim
ZVAO JE OVAJ URED
I REKAO
Dennis mu je platio, vjerojatno 300 dolara.
Trebao je biti pametniji jer to ne ide tako.
Stvari se objave i imaš doživotna prava.
To je jedan od razloga zbog kojih je Dennis napokon zatvorio lovačku kuću.
Charlie je to shvatio osobno.
Kad diskografska kuća od Beach Boysa
uzima glazbu koja dolazi iz zatvora
i kad pjevaju „U mojoj sobi"
„Širim dobre vibracije",
onda pitaš: „Gdje je moj novac?"
Kažu ti da nećeš ništa dobiti.
Pitao sam ih kako to misle?
„Platit ćete mi.
Dajte mi ono što je moje.
Ne pričajte mi o budućoj zaradi, dajte mi što sam zaradio."
Nisu mi htjeli platiti.
Rekao sam: „Dobro. Ako mi nećete platiti, nazvat ću New York.
Ja ću nazvati New York."
Jer ja ću napasti New York.
Glavni kamp i dalje je bio na ranču Spahn.
TRENUTNO UŽIVA
SMJEŠTAJ
NA FILMSKOM RANČU SPAHN
Želio sam snimati na ranču Spahn.
Djevojke i konje.
Da je postojao scenarij, nitko ne bi vjerovao. Bio bi to SF.
Djevojke su spavale na podu na starim filmskim setovima.
To nije bila prava zgrada. Nije imala krov.
Zato sam otišao Melcheru.
Terry Melcher mogao je to snimiti.
Rekao sam mu da mora snimati.
TERRY MELCHER GLAZBENI PRODUCENT
Imao sam prijatelja, lovca na talente,
koji me nazvao i rekao:
„Ovdje postoji potencijal za vrlo zanimljiv glazbeni dokumentarac
o hipijevskoj supkulturi u Americi."
Rekao je: „To je Mansonova obitelj. Žive na starom ranču.
To je prava komuna
i svi dijele sve."
Bio bi to odličan glazbeni dokumentarac.
Bio sam u to vrijeme u televizijskom poslu sa CBS-om
i u diskografskom poslu s Columbia Recordsom.
Tko je Terry Melcher?
On je sin Doris Day.
Bio je vrlo uspješan, mladi producent.
Bio je velika faca.
Terry je živio u kući u kojoj su poslije živjeli Roman i Sharon.
TATE I POLANSKI VELJAČA-KOLOVOZ 1969.
Charlie je htio potpisati za Melchera.
To bi mu bio dar s neba.
Manson je bio dovoljno bistar da zna
da je Terry Melcher moćniji od Dennisa
u glazbenoj industriji.
Dennis je bio rock zvijezda, ali uspješni producenti su utjecajniji.
Napokon je nagovorio Melchera da dođe na ranč Spahn.
Sad ga mora uvjeriti da mu ponudi ugovor.
To je teško.
Došao sam i svirali su desetak pjesama. Bila je velika logorska vatra.
Manson je svirao gitaru, a djevojke su pjevale dionice i harmonije.
Tko bi mogao znati da polovicu traži policija?
To mi uopće ne bi palo na pamet dok sam sjedio tamo
s još jednim tipom usred 30 ili 40 ljudi
koji će počiniti neke od najgnusnijih zločina
u ovom dijelu svijeta.
Izgledali su kao svi na Sunset Boulevardu.
Terry je održao klasični producentski govor.
„Zbilja si talentiran, dobar si, jako mi se sviđaš, Charlie,
ali ja sam producent i moram znati što ćemo raditi u studiju.
To mi je posao."
Rekao je da ne zna što bi s njim.
Charlie je to smatrao najvećom prilikom. Napokon je bio blizu. Vrlo blizu.
Nikad nije bio bliže.
Bio je vrlo blizu?
Bio je blizu.
To je vjerojatno bio početak kraja.
Postajalo je sve teže
s dilanjem droge.
Mnogo je novca bilo u različitim rukama.
Droga je skupa.
Droga je bila važan dio novčane ravnoteže.
Bila je pokretač i činila je sve sretnima.
To je veliki posao.
Droga je velik posao i oni su jako uključeni u taj aspekt.
Svi to znaju. Na televiziji je.
Ovaj poziv i vaš broj telefona nadzirat će se i snimati.
Došao sam na ranč Spahn samo u posjet.
Charlie me odvukao na stranu i rekao mi da je ubio Crnu panteru.
Zove se Bernard Crowe i sitni je diler u Los Angelesu.
Nije bio Crna pantera.
Izgledao je tako
jer je tada to bilo moderno.
Charlie je pogrešno pretpostavio da je ubio člana organizacije.
Mislio je da je ubio Crnu panteru.
Rekao je da očekuje osvetu Crnih pantera.
Zamolio me da ostanem i pomognem
jer nema dovoljno muškaraca na ranču.
To je dijelom bila moja propast.
Čuo sam da te Charlie Manson ustrijelio. Je li to istina?
Možda.
Nemojmo se zafrkavati. Ili je istina ili nije.
Je li te ustrijelio i ako jest, kada i gdje?
Da, ustrijelio me.
Svi su bili na oprezu od Crnih pantera.
Pregledali su svaki auto koji je došao.
U međuvremenu, nije se ništa događalo.
Ondje su se družili motociklisti.
Izrađivao sam motocikl u to vrijeme pa sam ih idolizirao.
Dilao sam drogu s njima.
Imao sam prijatelja u Topanga Canyonu, Garyja Hinmana,
koji je prodavao meskalin u kapsulama.
Sutradan su se motociklisti vratili i htjeli su svoj novac natrag.
Rekli su da su se svi razboljeli
i nisu im se svidjele halucinacije.
Prijetili su mi, držali mi nož pod grlom.
Jedina opcija bila je saznati hoće li mi Gary vratiti novac.
Izvukao sam pištolj.
Rekao je da ga više nema.
Rekao sam da samo trebam nešto da skinem motocikliste s leđa.
„Možeš uzeti moje aute."
Odjednom se na vratima pojavio Manson.
Gary ga je pozdravio.
GLAZBENIK GARY HINMAN
Charlie je ušao i posjekao ga po licu.
Zašto je to učinio?
Upravo sam ga to pitao. „Charlie, zašto si to učinio?"
Odrezao sam mu uho jer je zajebavao Bobbyja.
Bobby je bio mlad i nije znao što radi.
Bio je klinac
i nije ga imao tko naučiti.
Shvativši svoju pogrešku, Manson mi je ostavio problem.
Ostao sam s Garyjem jedan dan,
pokušavajući sve izgladiti.
Zubnim koncem i iglom zašio sam mu uho.
Trebao je medicinske šavove. Bez sumnje.
Ali da sam ga odveo na hitnu,
sigurno bi rekao što se dogodilo.
To bi mi stvorilo goleme probleme.
KUĆA GARYJA HINMANA
Nazvao sam Charlieja.
RANČ SPAHN
Rekao sam da je to njegov problem.
„Moraš doći i riješiti zbrku koju si stvorio."
Odgovorio je da se sam pobrinem za to.
I poklopio je.
Donio sam odluku.
Morao sam ga ubiti i otići odande.
Nasrnuo sam na njega i ubo ga dvaput.
Pao je i umro.
Zašto si mislio da ga moraš ubiti? To me zbunjuje.
Jer bi me cinkao.
POLITIČKO PRASE
Ne sjećam se tko je napisao „političko prase“ na zidu.
Sjećam se da su se svi brinuli oko Crnih pantera.
Bili smo zaokupljeni time nekoliko tjedana.
Od pokušaja ubojstva Bernarda Crowea.
I Charlie je rekao da su Crne pantere neprijatelji.
Postojala je zamisao
da okrivimo Crne pantere za ubojstvo Garyja.
Zato smo stavili panterin otisak na zid.
Hinmanovo tijelo je pronađeno jedan tjedan poslije.
Bilo je strašno. Napuhano, puno insekata.
Pročitao sam da su čuli kako ga crvi jedu.
Rekao sam ženi: „Kad umrem,
molim te, kremiraj me i prospi moj pepeo po šumi."
Bobby je uzeo jedan Garyjev auto i otišao na sjever.
Stao je uz cestu.
Raspisana je tjeralica za tim autom. Policija ga je uočila.
Probudili su ga i uhitili.
Imao je oružje ubojstva u prtljažniku.
Vratili su ga u Los Angeles.
Sutradan su se dogodila ubojstva kod Tateovih.
TREĆE POGLAVLJE
UBOJSTVO
Oduvijek me zbunjuje ova kronologija.
Uhite vas, dobijete kaznu,
a sljedeći dan dogode se ubojstva kod Tateovih.
8. KOLOVOZA 1969. UBOJSTVA
To je bilo sutradan?
Mislim da to nije imalo veze s onim što se dogodilo.
Da razumijete, morate se vratiti na pucnjavu na Bernarda Crowea.
Charlie je mislio da ga je ubio.
Bojao se da će ga netko cinkati.
Najviše se bojao Texa Watsona.
Bio je član Charliejeve obitelji koji je živio na ranču Spahn.
Tex Watson bio je Charliejev učenik.
Obožavao je Charlieja.
Watson je organizirao prodaju droge s Bernardom Croweom koja je pošla po zlu
i dovela Charlieja u položaj da mora ubiti Crowea.
SVJEDOK: ZOVEM SE B. CROWE
Nije ga poznavao.
Odlučio je spasiti situaciju
i uplesti se u nešto što je zakuhao Tex Watson.
Tex ima mali problem. Daje mi pištolj.
Ne može riješiti problem pa moram ja.
Koji problem?
Moram ubiti nekoga umjesto njega
jer je prevelika kukavica
i želi se sakriti.
Koga si ubio?
Lotsapoppa.
-Koga? -Nekog dilera.
Morao sam obaviti posao koji nije moj.
Charlie se štitio od Watsona
na tipični zatvorenički način.
Ako je netko potencijalni cinkaroš,
učiniš ga suučesnikom u nezakonitoj aktivnosti.
Držiš ga u šaci, kao i on tebe.
Tex mi je dugovao.
Rekao sam mu: „Vidiš, uvalio si me u nevolju."
Kad god se zauzmem za tebe, odgovoran sam za tvoj život.
Shvaćaš? Dosta mi je da te nosim na grbači.
Bacio sam pištolj. Sad je on meni dugovao.
A ako ne platiš svoje dugove,
natjerat ću te da platiš.
Manson je znao da si ubio Hinmana i bio u zatvoru.
Ne znam je li znao za zatvor.
Nema dokaza za to.
KRVAVI NOŽ VODI DO UHIĆENJA
Kad su uhitili i zatvorili mog brata,
rekao sam Texu da plati dug.
„Ne govori ništa. Ne želim čuti.
Nisam dio nikakve urote.
Ne kršim zakon."
Razumiješ? Neću se miješati ni u što.
Učini to kako znaš.
Drugi ne kažu tako.
Tko su drugi?
Susie Atkins.
Susan je rekla da nisam učinio ništa osim onog što me Tex tražio.
To sam rekao.
Susie je sama rekla da mi duguje.
Odrezao sam tipu uho zbog nje.
Rekao sam joj da plati Texu i da me ne gnjavi s time.
9. KOLOVOZA 1969.
Te večeri svi ste otišli u kuću Sharon Tate?
Što se dogodilo?
Tex i ja imali smo našu malu zalihu kokaina.
Kokaina ili metamfetamina. Nisam sigurna.
Oboje smo šmrkali i ušli u auto.
Bili smo drogirani.
Odvezli smo se do kuće s uputama
da ubijemo sve u kući.
-Charliejeve naredbe? -Da.
STEPHEN KAY TUŽITELJ
Watson je vozio.
Kasabian je bila u autu.
Atkins i Krenwinkel bile su na stražnjem sjedalu.
Imali su tri noža i pištolj.
Kad su stigli, vidjeli su farove kako idu prema njima.
Parent se sastao s upraviteljem imanja.
Parent je došao do njega da mu navodno proda radio-sat.
Na izlasku ga je dočekao Watson i uperio pištolj u njega.
Parent je preklinjao za život.
Rekao je da odlazi i da neće nikome reći.
Watson je pucao četiri puta iz neposredne blizine…
i ubio ga.
To znači biti na pogrešnom mjestu u pogrešno vrijeme.
Watson je ušao kroz prozor
i otvorio ulazna vrata Atkins i Krenwinkel.
Rekao je Kasabianovoj da ostane vani.
Wojciech Frykowski spavao je na kauču.
Watson ga je probudio držeći ga na nišanu
i rekao Frykowskom da je on, Watson,
vrag koji će obaviti vražji posao.
Od koga to znamo?
Watsona.
Priznao je da je to rekao.
Ti ljudi bili su mi samo predmeti.
Nisu bili osobe.
Nisu mi ništa značili. Nisam ih poznavao.
Bio sam toliko drogiran
da sam znao što radim,
ali to nije ništa mijenjalo.
Atkins i Krenwinkel prošle su kroz kuću.
Valjda je bilo toliko gostiju
da im je Abigail Folger mahnula.
Sharon Tate je bila u krevetu,
a Jay Sebring je sjedio u podnožju kreveta.
Krenwinkel i Atkins su imale noževe.
Izvukle su Sharon Tate iz kreveta,
a Sebringa su dovele pred kuću.
Mislim da mu je ime Wojciech Frykowski.
Vezala sam mu ruke ručnikom
i dobila naredbu da ga ubijem.
Podigla sam nož koji sam držala,
ali nisam mogla zamahnuti.
Nisam mogla.
Kao da mi je neka sila držala zapešće.
Ukipila sam se.
IZGUBLJENI NOŽ SUSAN ATKINS
Watson je rekao Sharon Tate da sjedne.
Sebring je rekao da je trudna osam i pol mjeseci.
Watson ga je ustrijelio.
Zavladala je panika.
Frykowski se dao u bijeg.
Izašao je na prednja vrata.
Watson ga je slijedio i napao ga.
Abigail Folger je pobjegla na stražnja vrata.
Krenwinkel ju je slijedila.
Trčala sam za njom s podignutim nožem
i izašle smo kroz stražnja vrata.
Oborila sam je i počela ubadati.
Sjećam se da je rekla: „Već sam mrtva."
Ostala sam sa Sharon Tate.
Govorila mi je nešto i…
Sjećam se da nisam ništa osjećala.
Nisam osjećala ništa
dok je preklinjala
za svoj život i život svoje bebe.
I…
Isuse.
Susan Atkins joj je rekla:
„Gle, kujo, nije me briga za tebe ni za tvoje dijete.
Umrijet ćeš i ne osjećam ništa."
Atkins ju je izbola više puta.
Ušao je Watson i također je izbo.
Možete li to zamisliti?
Probadati ženu trudnu osam i pol mjeseci.
Na odlasku, Susan Atkins napisala je riječ „svinja"
ručnikom natopljenim krvlju Sharon Tate.
Kad sam se vratila na ranč,
izašla sam iz auta.
Charlie nas je pitao kako je prošlo.
Tad sam ga prvi put pogledala
i rekla: „Charlie, bili su tako mladi."
Ali otišla si i sljedeće noći.
Da, Charlie me poslao i sljedeće noći.
Znala si što će se dogoditi?
Da.
Nisi odbila?
Ne. Osjećala sam se toliko mrtvom iznutra da nije bilo važno.
JEDNU NOĆ POSLIJE
U večer ubojstva LaBianci,
Manson je okupio neke od sljedbenika na ranču Spahn.
Rekao im je da je sinoć bilo previše neuredno.
„Idem s vama večeras i pokazat ću vam kako se to radi."
Kasabian je vozila.
Manson je bio između Kasabian i Stevea Grogana.
Straga su bili Watson, Atkins, Krenwinkel i Leslie Van Houten.
Pitao me: „Vjeruješ li dovoljno u ono što govorim
da znaš da se ovo mora učiniti?"
Ili nešto slično.
Rekla sam: „Da.”
Nisam pitala smijem li otići.
Ali sve na mom licu je to govorilo.
Vozili su se uokolo oko četiri i pol sata
tražeći ljude koje će ubiti.
No onda je Manson dao konkretne upute
i završili su u kući Lena i Rosemary LaBiance.
Manson je ušao i iznenadio ih.
Uvjerio ih je da je to samo pljačka,
da im neće nauditi.
Vezao im je ruke iza leđa užetom.
Onda je rekao: „Ako se ne pomaknete, bit ćete dobro.
Ako se pomaknete, bit ćete u nevolji."
LaBiance se nisu micali.
Manson je otišao do auta.
Rekao je Watsonu, Krenwinkel i Van Houten da izađu.
Manson, Kasabian, Grogan i Atkins su otišli.
Watson je ušao.
Imao je nož.
Krenwinkel je odmah otišla u kuhinju i uzela nož za sebe
i nož za Van Houten.
Watson je pitao LaBiance imaju li novca.
Rosemary je rekla da ima kutiju s nešto sitniša.
Ispostavilo se da je imala osam dolara.
Rekao je Van Houten i Krenwinkel da odu u stražnju sobu s Rosemary.
Otišle su u spavaću sobu.
Van Houten je gurnula Rosemary na krevet.
U tom je trenutku Rosemary čula kako Lena
izbadaju na smrt u dnevnoj sobi.
Smrtni krici g. LaBiance čuli su se u spavaćoj sobi.
Strašni, grleni zvukovi.
Počela ga je dozivati i vikati.
I… u tom trenutku,
nakratko,
shvatila sam
da su to ljudi koji se vole.
Rosemary je osjetila iznenadni nalet energije i skočila.
Zamahnula je lampom u smjeru Van Houten.
Van Houten joj je izbila lampu iz ruku
i srušila je na krevet.
Krenwinkel, s nožem,
ubola ju je svom snagom,
ali pogodila je lopaticu i nož se savio.
Došao je Tex i… ubio je.
Onda me Tex okrenuo
i dao mi nož, rekavši da učinim nešto
jer mu je Manson rekao da se pobrine da svi uprljamo ruke.
I… izbola sam gđu LaBiancu u donji dio leđa
oko 16 puta.
Nisi se sažalila?
Nije bilo milosti. Ne.
Charlie nam je rekao
da ostavimo vještičje znakove.
G. LaBianca je već bio mrtav.
Uzela sam vilicu za meso
i izbola ga više puta.
Na kraju sam ostavila vilicu u njemu.
DNEVNI BORAVAK
Krenwinkel je otišla u dnevnu sobu
i Lenovom krvlju napisala „smrt svinjama" na zidu dnevne sobe,
„ustanak" iznad ulaznih vrata,
i riječi „Helter Skelter" na vratima hladnjaka.
Prošla su 72 sata otkako su glumica Sharon Tate
i njeni prijatelji ubijeni u unajmljenoj kući na Bel-Airu.
Mnogo pitanja i dalje je bez odgovora.
Večeras je Los Angeles uznemiren
nakon dva neobična ubojstva sa sedmero mrtvih
i bez traga ubojicama.
Mislim da je policija brzo otkrila tko je počinio ubojstva,
ali nisu krenuli za njima dva mjeseca.
Obitelj je ostavila dokaze posvuda,
ali policija ništa ne poduzima.
Tvrde da ubojstva nisu povezana.
Znali su da jesu.
Sljedeći dan, dva šerifa prisustvuju obdukciji
i kažu: „Imamo ubojstvo slično onom G. Hinmana,
isti način ubijanja, isti krvavi natpis na zidu."
Znamo da su ljudi s ranča Spahn počinili ta ubojstva.
Policija kaže: „Ne, imamo drugi trag, krijumčare drogom."
Kako je znao da i oni nisu krijumčari?
Nisu ispitali nikoga na ranču.
Bila je samo velika racija
gdje su ih sve uhitili pod drugim optužbama.
Imali su ukradeno oružje,
ukradena vozila,
maloljetne odbjegle djevojke.
Charlie je imao ukradene kreditne kartice u džepu.
Svi su pušteni tri dana kasnije.
I Mansonova uvjetna nije prekršena.
Netko ih je želio na slobodi.
Svi službenici za uvjetne otpuste
rekli su mi isto.
Nisu ih baš svi nazvali doušnicima, ali rekli su da nešto nedostaje.
Počeo sam istraživati mogućnost da su MKUltra
i Jolly West umiješani u ubojstva.
Gdje se još spominje Jolly West?
U atentatu na Kennedyja.
Ludilo i mržnja haraju Dallasom
nakon što je atentator na Kennedyja ubijen tijekom premještaja.
Eno Leeja Oswalda.
Pogođen je.
Jack Ruby bio je ubojica Leeja Harveyja Oswalda.
Jolly je otišao pregledati Rubyja
nekoliko tjedana prije Rubyjevog iskaza o tome zašto je ubio Oswalda.
Nije svjedočio na vlastitom suđenju.
Nikad nije javno govorio
i trebao je izaći pred Warrenovu komisiju.
Jolly West leti u Dallas,
odlazi u okružni zatvor, nekoliko sati razgovara s Jackom Rubyjem,
izlazi nakon njegovog pregleda
i kaže da je u prethodna 24 sata Jack Ruby imao prekid sa stvarnošću.
Smatram da je
mentalno bolestan.
Mentalni bolesnik treba biti u bolnici.
Jednostavno.
Postoji li mogućnost da je samo glumio?
Sumnjam.
Drugim riječima, na dan tog sastanka,
Jack Ruby je poludio.
To je Jolly West radio deset godina.
Učio je kako izazvati ludilo bez znanja ispitanika.
To je bio cilj CIA-ine MKUltre.
Problem je
što nisam uspio povezati Westa i Mansona.
Nitko ih nikad nije vidio zajedno.
Manson se pojavio u Haightu krajem 1967.,
kad je West otišao.
Upravo su to pokušavali postići.
Njegove cure.
Ljudi koji ubijaju na zapovijed, bez grižnje savjesti,
koji čine sve što im se kaže.
Grupa je otišla u L.A., a godinu poslije počinili su te užasne zločine.
ČETVRTO POGLAVLJE
U skupini takozvanog vjerskog kulta,
s vođom kojeg su zvali Isus,
uhićena su tri sljedbenika
u istrazi ubojstva Sharon Tate i šest drugih žrtava.
Prve informacije koje su upućivale na obitelj Manson
došle su od Susan Atkins.
Upoznala je Charlieja u Haightu. Krajem 1967., bila je vjerna sljedbenica.
Obitelj je napustila špilje u kojima su živjeli na ranču
u ranu jesen, nakon ubojstva kod Tateovih.
Obitelj se utaborila u pustinji, blizu Doline smrti.
Pet članova je u zatvoru zbog drugih optužbi
u pustinjskom gradu Independenceu.
Vođa Obitelji, Charles Manson, zatvoren je ovdje.
Očekuje se da će biti optužen za ubojstva kod Tateovih.
Susan Atkins je uhićena na ranču Barker.
Odveli su je u L.A.
Uhitili su je radi ubojstva Garyja Hinmana
jer je surađivala s Bobbyjem Beausoleilom.
Još je nisu povezali s Tate i LaBiancama. Odnosno jesu,
ali nisu to govorili.
Izvukli su Susan iz pritvora u Dolini smrti,
i odveli je u Sybil Brand. U tjedan dana…
Izbrbljala se cimerici.
Dvama cimericama. Virginiji Graham i Ronnie Howard.
Mislim da su ih podmetnuli u ćeliju.
Obje su bile udane za istog muškarca.
Obje su bile polu-prostitutke.
Virginia mi je prijateljica. Draga mi je. Nikad mi to nije priznala, ali…
Kako se može biti polu-prostitutka?
Što to uopće znači?
Virginia Graham mrzi kad je zovem prostitutkom.
Rekla je da je samo uživala u velikodušnosti muškaraca.
Također su pisale čekove bez pokrića,
lažne recepte za lijekove,
uhićivane su i puštane, ali obje su uhićene isti tjedan
i smještene u zatvor.
Tad su iznudile Atkinsinu priču.
Ponekad sebe naziva Isusom, a druge Sotonom.
Charles Manson mu je pravo ime. Manson je bio vođa hipijevskog kulta
optuženog za ubojstvo Sharon Tate i još 12 drugih.
Manson je navodno bio ljut na Terryja Melchera,
sina pjevačice Doris Day, jer je odbio pomoći Mansonu snimiti ploču.
Melcher je prije živio u kući Tateovih.
Kuća je Mansonu postala simbol odbijanja.
Član kulta tvrdi da je vođa naredio ubojstvo svih u kući.
Manson je navodno imao hipnotički učinak na svoj kult.
Atkins je morala svjedočiti
protiv Mansona, Watsona,
Van Houten, Krenwinkel i Kasabian.
Odvojili su Atkins od odvjetnika
kojeg joj je dodijelio sud i koji bi je branio kako treba
i našli novog odvjetnika. Imam spise. Na sastanku su rekli:
„Imamo li koga tko će imati veću kontrolu nad njom
i izvući iz nje što trebamo?"
ODLUČENO JE DA
ZBOG TEŽINE
SLUČAJA
NJEN ODVJETNIK BUDE NETKO
TKO MOŽE UTJECATI NA KLIJENTICU
POSTIGNUT JE DOGOVOR
Doveli su Dicka Cabellera
da je nagovori da svjedoči pred velikom porotom
za ograničeni imunitet, što znači da neće dobiti smrtnu kaznu.
Ali mora svjedočiti i na suđenju i ne smije se vratiti Charlesu Mansonu.
Ne smije poreći ili nagodba otpada.
Svi su znali da će poreći.
Svi su radili za tužiteljstvo.
Na saslušanju,
Atkins je svjedočila pod utjecajem tužiteljstva.
Nije je štitio odvjetnik.
Susan, kako su te tretirali nakon uhićenja?
Kao i sve druge zatvorenike.
KAKO SU UMRLI PET UBOJSTAVA KORAK PO KORAK
Poroti je trebalo samo 20 minuta
da šest članova hipijevskog plemena
optuži za ubojstva u domu Sharon Tate
i za ubojstvo trgovca i njegove žene.
ŠEST OPTUŽENIH U SLUČAJU TATE
Kad je priča izašla, njome se postupalo vrlo pažljivo.
Iskrivljavalo se i manipuliralo.
Koja je bila priča?
Upravo ono što danas mislimo kad govorimo o Mansonovim ubojstvima.
Da su ti klinci bili iskvareni
slobodama pokreta iz '60-ih i da su postali čudovišta.
Drugim riječima, ne dajte djeci drogu,
ne dajte im da idu u komune, ne dajte da prosvjeduju protiv rata
jer će se svi pretvoriti u mahnite ubojice
koji ne poštuju život.
MANSONOVO UHIĆENJE BACA SJENU NA HIPIJE
Ako se osvrnemo na COINTELPRO i KAOS,
poslužili su svrsi da se svijet napokon okrene protiv
ljevičarskog antiratnog pokreta,
kojeg su mnogi povezivali s hipijima.
Danas objavljene tajne bilješke FBI-a
otkrivaju da je pokojni J. Edgar Hoover naredio nacionalnu kampanju
da poremeti aktivnosti nove ljevice.
Naredio je svojim agentima da razotkriju grupe nove ljevice
te da poduzmu mjere protiv njih i neutraliziraju ih.
COINTELPRO je pokrenuo FBI 1967.
KAOS je 1967. pokrenula CIA.
Ta su dva programa osmišljena za infiltraciju u ljevičarske skupine,
osobito Pantere, i neutralizaciju istih.
To piše u njihovim dokumentima.
Učiniti sve što je potrebno da
postanu neučinkoviti, izbrisati ih.
Moćnici iz 1969.
vjerovali su da će doći do građanskog rata
zbog tog ljevičarskog pokreta.
POLICIJO VAN IZ NAŠE ZAJEDNICE
Neki slavni su podržavali Pantere i prikupljali sredstva za njih.
Postoji dopis iz studenog 1968.
To je manje od jedne godine prije ubojstava Tate-LaBianca.
DATUM: 29.11.1968.
U dopisu je pisalo:
„Kad se revolucija napokon dogodi,
moramo natjerati slavne da shvate
da će biti poredani uza zid s ostalima.
I što se dogodilo? Osam ili devet mjeseci kasnije, Sharon Tate i Jay Sebring,
najveći jetseteri u to vrijeme,
ubijeni su u žutoj kući,
kući visokog profila.
Teško mi je povjerovati da je ovo orkestrirala
savezna vlada.
Ne bih nikad rekao da je bilo orkestrirano.
Orkestrirano zvuči kao da je planirano unaprijed,
izvršeno i zataškano.
Možda je Manson samo mogao
raditi što želi dvije godine.
Možda je to bilo sve.
Malo je ironično. Prije nego što smo saznali za COINTELPRO
i FBI-evu namještaljku Panterama,
Mansonov je plan bio prišiti ta ubojstva Panterama.
SVINJA UBOJSTVA TATE, 9. KOLOVOZA 1969.
O nekim stvarima neprestano razmišljam.
Prvo, muči me ta bliska kronološka veza
između vremena tvog uhićenja i ubojstava.
A drugo je pisanje krvlju na zidu,
kako se to ponovilo tri puta.
Prvo s Hinmanom, onda na Cielo Driveu, a zatim s LaBiancama.
Sigurno misliš da su te stvari povezane.
BOBBY BEAUSOLEIL SLUŽI DOŽIVOTNU KAZNU
Mislim da je važno ogoliti priču do kosti.
Gole kosti stvari.
Nemam sumnje koja je bila motivacija. Nikakva. Nula.
Charlie je postao paranoičan glede svojih ljudi.
Htio ih je vezati uz sebe tako da počine teške zločine.
To je bio pravi motiv.
Zato je poslao Texa Watsona
da ubije Terryja.
TERRY MELCHER, PRODUCENT
Terry je živio na Cielo Driveu.
Dok ga je Charlie poznavao, živio je na Cielo Driveu.
Nije znao da se Terry preselio.
Watson je pitao: „Što ako je ondje još netko?"
Charlie mu je rekao da ubije sve prisutne.
Neznanje da Terry više ne stanuje tamo
dovelo je do ubojstva petero ljudi.
Suđenje Charlesu Mansonu i tri mlade žene
optuženima za ubojstvo Sharon Tate i još šest osoba prošlog ljeta
napokon je počelo danas u L.A.-u.
Ne mogu dovoljno naglasiti važnost onoga što se dogodilo u sudnici.
Ako su porotnici imalo sumnjali
da je Manson bio vođa ovim ženama,
to je u sudnici nestalo.
Kad god bi nešto učinio,
kad bi skočio i vikao na suca,
tri žene učinile bi isto.
Jednog dana se pojavio sa slovom X na čelu
koje je urezao žiletom.
Sutradan su tri žene urezale X na čelo.
Svima u sudnici je bilo jasno
da je Manson glavni
i da potpuno kontrolira te žene.
Slučaj je postao bizarna nacionalna i međunarodna senzacija,
privlačeći pažnju svih, od predsjednika Nixona
do znatiželjnika u sudnici
gdje se odvijalo saslušanje.
Sve je to predstava.
Suđenje je također nanovo okupilo
članove Mansonove obitelji koji nisu u zatvoru.
Novinari su pisali da žive život ispunjen drogom i seksom
i da su nalik vjerskom kultu kojim vlada jedan čovjek
s neobičnom moći uvjeravanja.
Razlog zašto i dalje postoji kulturalna opsesija ovim slučajem
nije činjenica da je žena slavnog redatelja stravično ubijena.
Nije ni veliki broj žrtava.
Ljudi su fascinirani činjenicom da je taj bivši robijaš
toliko očarao te ljude.
Uzeo im je svu imovinu. Promijenio im je imena.
Na ranču su bili zabranjeni satovi, novine,
kontakt s vanjskim svijetom.
Onda bi im dao LSD.
Uzimali bi LSD danima i noćima,
a on bi im tad propovijedao i punio im glavu svojom filozofijom.
-'Jutro. Sunčano je danas. -'Jutro.
-Jest. -Da.
Što danas očekuješ?
-Ne daju mi ništa. -Shvaćam.
-Oni sve rade. -Što planiraš?
Nemam planova.
-Idem u pustinju. Da. -Pustinju?
Imao je vrlo privlačnu osobnost.
Kad je ušao u prostoriju,
gotovo ste mogli osjetiti elektricitet.
Bio je vrlo pametan.
Mogao je gotovo doslovno citirati Bibliju.
Mogao je iskriviti poruku da postigne ono što želi, kao ubojstva.
Govoreći o Otkrivenju, Manson je rekao
da skakavci koji će izaći iz bezdana nisu zapravo skakavci.
Nego Beatlesi.
Imali su oklope. To su bili njihovi instrumenti.
Misli na sastav Beatles?
Da, na Beatlese.
Kad izlete iz bezdana, započet će Armagedon.
Članovi Obitelji slušali bi Bijeli album na LSD-u.
Manson je rekao: „Pjesma Blackbird odnosi se na crnce."
Kos leti…
Čekali su ovaj trenutak.
U kući LaBianci, iznad ulaznih vrata s unutarnje strane
napisana je riječ „ustanak".
Samo si čekao Da dođe ovaj trenutak
Postojala je pjesma Piggies.
Jesi li vidio praščiće Kako se valjaju u blatu?
Svinje su za Mansona i Obitelj bijelci iz više srednje klase.
Misle da im nešto nedostaje Netko ih treba dobro namlatiti
Bila je još jedna pjesma na albumu, Helter Skelter.
Manson je uzeo to ime za revoluciju.
Pazi, helter skelter
Dolazi brzo
Da!
Znam da Tom O'Neill misli drukčije.
Čvrsto vjerujem da je Manson htio započeti rasni rat.
To je bio motiv ubojstava.
Bio je opsjednut idejom o rasnom ratu. I Helterom Skelterom.
Na naslovnicama piše da je
Manson htio započeti rasni rat.
Možete li to malo objasniti?
Ukratko mogu reći
da je za Mansona Helter Skelter značio
ustanak crnaca protiv bjelačkog establišmenta
i ubojstvo čitave bijele rase osim njega i njegovih sljedbenika
koji će izbjeći Helter Skelter
odlaskom u pustinju i životom u bezdanu.
Barem je tako rekao Obitelji.
Mnogo je preuzeo iz Otkrivenja 9, zadnje knjige Novog zavjeta.
Dio filozofije preuzeo je od Beatlesa.
Bio je obožavatelj Beatlesa.
Znam da zvuči bizarno,
ali ubojstva su bila iznimno čudna
i iznimno bizarna.
Teško ćete naći uobičajeni motiv
za ovako čudna i bizarna ubojstva.
Morate to shvatiti.
Govorite da je cijeli narativ o Helteru Skelteru
Vincea Bugliosija lažan?
Zašto to tvrdite?
Jer ne vjerujem u to.
Isprva sam vjerovao.
Prvi put sam pročitao Helter Skelter za zadatak u časopisu.
Najprodavanija knjiga koja otkriva svaki krvavi detalj.
Jedva sam čekao.
Nisam mogao vjerovati da mi Bugliosi daje toliko svog vremena.
Razgovarali smo šest sati.
Tek tjednima i mjesecima poslije
počeo sam nalaziti rupe u njegovoj priči.
Rekao bih mu: „Vince, ne razumijem ovo
ili nešto drugo."
Znao je da što je slučaj senzacionalniji,
knjiga će se bolje prodavati.
Zašto nisu vjerovali u te gluposti?
Mislim da su cure povjerovale u Helter Skelter.
Možda su to radile jer im je Charlie tako rekao.
Ako je tako,
onda im je uspješno isprao mozak.
Ali ne vjerujem da je to bio Charliejev motiv.
Postojao je drugi motiv, drugi razlog,
i pokušavao sam saznati zašto.
Bugliosi je znao istinu, ali nije je otkrio.
Motiv nije bio pokretanje rasnog rata, što je bila Bugliosijeva teorija.
Znao je istinu.
Znao je da je Manson govorio takve gluposti.
Priče oko logorske vatre, koje su bile samo priče.
Ali nisu imale veze s ubojstvima.
Njegova namjera otpočetka
bila je učiniti upravo ono što je učinio.
Napisati knjigu, zaraditi milijarde na njoj
i živjeti od toga ostatak života.
I prodati filmska prava,
FILM „HELTER SKELTER" JE HIT
što je i učinio.
Njegov pisac je sjedio u sudnici
i pisao bilješke za knjigu koju su već stvarali,
dok je on tužio Charlieja i te djevojke.
Morao je dobiti slučaj.
U knjizi je morao biti prikazan
kao vitez koji štiti američki narod.
Helter Skelter jednostavno znači zbrku.
Samo smo željeli reći istinu,
ali nisu nam dopustili zbog prodaje knjige.
Htjeli smo reći istinu, ali oni to nisu željeli
jer s istinom ne bi bilo knjige.
Ne bi mogli zaraditi. Ne bi mogli prodati ovo ludilo,
strah i umišljeno uzbuđenje oko nekoga.
Moj svijet je tužan
Često se pitam tko je kriv
Budala u ludom svijetu
MOJ SVIJET
Bez slike u okviru
Svi kažu da sam luda budala
Uvijek gledam noć
Grleći drvo
Manson i tri žene nisu se branili na suđenju.
Manson je svjedočio jedan sat bez prisustva porote.
Sudac ga je pitao želi li svjedočiti pred porotom?
Manson je rekao da nema što više reći.
25. SIJEČNJA 1971.
Vijećanje je trajalo 42,5 sata
prije nego što je porota objavila da je donijela presudu.
Tri žene na suđenju, Susan Atkins, Patricia Krenwinkel
i Leslie Van Houten smijale su se i razgovarale.
Charles Manson se smješkao i gladio bradu.
Onda su pročitane presude.
Za ubojstva Sharon Tate i Jaya Sebringa,
optuženi su proglašeni krivima za teško ubojstvo.
Za ubojstva Abigail Folger i Wojciecha Frykowskog,
krivi su za teško ubojstvo.
Za ubojstvo Stevena Parenta, krivi su za teško ubojstvo.
Službenik je nastavio. Za ubojstva Rosemary i Lena LaBiance,
krivi su za teško ubojstvo.
Manson je povikao na porotu: „Vi ste svi krivi.
Nije nam dopušteno braniti se."
Biste li voljeli ponoviti ovakvo suđenje?
Ja sam kao sudski batler.
Volim suđenje.
Volim uzbuđenje, dramu.
Bio sam počašćen što me ured izabrao
da vodim ovako veliko suđenje.
Kad gledam unatrag, ponovno bih prihvatio,
iako je došlo do problema
koje nisam predvidio.
Kakvo suđenje.
Osam mjeseci svjedočenja tužiteljstva.
Osudili su ih, a vi ste sljedeći.
Svi vi.
Što ćeš sad?
Ubrzo će se dogoditi revolucija.
Što ćete učiniti sljedeće? Što ćete sad?
Ostajemo ovdje dok Charlie ne izađe.
-To će biti nikad. -Izaći će. Svi će izaći.
Dolazi revolucija. Svi ste se osudili.
ŠESTO POGLAVLJE
KONTROLA UMA
Kako je naučio isprati mozak toj djeci? U manje od jedne godine.
Bio je prevarant. Svi koji su ga poznavali u zatvoru
i svi koji su ga poznavali prije nego što je postao Charlie Manson
rekli su da je klaun. Nisu ga shvaćali ozbiljno.
Nekako je dobio pomoć.
Otkuda?
Sugerirate da je Manson bio marioneta.
Sugeriram da je to moguće.
Država ga je iskoristila.
Imate COINTELPRO, KAOS,
MKUltru.
Ironično, Vince me usmjerio na taj put.
Napisao je: „Je li to naučio u zatvoru?
Je li to nešto što je pokupio izvan zatvora?
Kakvu je metodu pronašao
da preuzme kontrolu nad umovima tih ljudi i pretvori ih u čudovišta?"
Imao je najmanje 30 ljudi koji bi učinili sve što kaže.
Naučio je i pronaći
neki okidač u njihovoj podsvijesti
koji ih je činio sposobnima ubiti.
Rekao je: „Možda nikad ne bi ubili da nisu upoznali Mansona."
Jedan je jedan
Pronaći ćeš me u dolini
Donijet ćeš samo savršenstvo
Imate li svoju teoriju kako je Manson uvjerio Texa Watsona
i te žene da počine te zločine?
Manson je proučavao kontrolu uma.
Bio je fasciniran scijentologijom.
Želio je naučiti kako
kontrolirati vlastiti um, ali i tuđe umove.
Droga je odigrala najveću ulogu.
Otvaranje uma sugestijama.
Manson je samo… stalno propovijedao.
Svake noći nakon večere, držao bi propovijedi
o rasnim ratovima.
Helteru Skelteru. Opravdanosti ubojstva.
Ti su ljudi bili izolirani.
Nisu mogli razgovarati s normalnim ljudima
koji bi im rekli da je to ludost.
Ispravite me ako griješim,
ali odjednom je LSD postao moguće objašnjenje
veoma bizarnog ponašanja.
Ponašanje je manje bitno.
To je promjena mišljenja, osobnosti.
Ljudi u grupi o kojoj govorimo nisu se samo čudno ponašali.
Potpuno su promijenili način pogleda na svijet
i doživljaja svijeta.
Manson je naveo te djevojke da potpuno odbace moral
i etiku i povjeruju da zlo ne postoji.
Nisu se mogle osloboditi tih uvjerenja godinama.
Kad su se u zatvoru odvojile od Mansona,
one koje su osuđene na zatvorsku kaznu,
godinama nisu mogle promijeniti stavove i mišljenja i odreći se Mansona.
Susan Atkins je rekla: „Ne mogu ga izbaciti iz glave.
Ne mogu ga izbaciti iz glave.
Njegove misli su moje.
Trudim se, ali ne mogu ga izbaciti iz glave."
Još je živo u meni. Kad razmišljam o tome,
sjećam se da sam otišla tako daleko da nije bilo povratka.
Nisam mogla pobjeći, čak i da sam htjela.
Bila sam uhvaćena u nešto nad čim nisam imala kontrolu.
Nisam imala nikakvo pravo glasa.
Bila sam oruđe u vražjim rukama,
samo to tako mogu nazvati.
Manson je koristio LSD za trajno mijenjanje osobnosti,
koja će se zadržati i nakon skidanja s tripa.
To je u svim ciljevima istraživanja LSD-a
znanstvenika MKUltre.
-Naredniče, dosta. Što…? -Tiho, Ede, molim te.
Budi miran i surađuj.
Na zapovijed.
Ne znam što bih mislio o MKUltri.
Vjerujem da su željeli postići određene ciljeve.
San je stvaranje mandžurijskog kandidata,
no jesu li ikad bili čak i blizu toga?
Nekako sumnjam.
DR. LOUIS JOLYON WEST
Imam izvješće Jollyja Westa CIA-i
u kojem tvrdi da je naučio zamijeniti
prava sjećanja lažnima.
MOGU USPJEŠNO USADITI
Koristio je LSD, hipnozu i druge neimenovane droge.
To je uspjeh.
Ako je istina.
Dokument je dovoljno važan
da je CIA, pod naredbom da preda što god ima,
sažela dokument i izbrisala
uspješno podmetanje lažnih sjećanja kod ljudi
bez njihova znanja.
Ako su to izbrisali,
vrlo važnu prekretnicu za MKUltrine ciljeve,
zamjenu pravih sjećanja lažnima,
što su nam onda još zatajili? Nikad nećemo saznati.
Možda je lagao,
ali CIA ga je nastavljala financirati barem do ranih '60-ih.
Što sve to znači? Iskreno, ne znam.
Kako mogu kontrolirati tvoj um? Mogu li načiniti robota od tebe?
Možeš li ti mene učiniti robotom?
Nisam samo ja utjecao na Leslie.
Učila je od majke.
Od oca. Roditelja. U školi.
S televizije. Iz filmova.
Onda kažete da sam ja utjecao na nju.
Imao sam utjecaj na nju.
Imam utjecaj na sve koje znam.
Ali to ne znači da sam je usmjerio da bude kakva jest.
Nisam vam ja zapalio kuću.
Ne krivite mene za svoju djecu.
Vi ste ih odgojili, vi ste ih oblikovali,
vi ste ih stvorili.
Ljudi gledaju dramu
jer žele pronaći istinu ispod površine,
inače se nasmrt dosađuju.
Kakvu tajnu krije protagonist i što se stvarno dogodilo?
U fikciji uvijek možete smisliti nekakvo rješenje,
dok u stvarnom životu… Ne.
Ne možete.
Zato se knjiga zove Kaos.
-Da. -Kaotična je.
Toliko je toga, toliko niti priče.
Problem s ovom pričom je u tome
što se ljudi ne žele odreći…
mašte.
Ne žele čuti koliko je priča zapravo prizemna,
kako Charlie nije bio neki veliki um.
U svojim paranoičnim deluzijama,
u krivim procjenama,
samo je… radio grešku za greškom.
Da samo znate ono što ja sad znam
o kriminalnim umovima.
Ljudi vole zavjere.
Da, tako je.
Žele da bude kompliciranije nego što jest
i veoma je teško odvojiti ljude od tih maštarija.
Sad.
Imaš li imalo pristojnosti?
-Jako sam pristojan. -Pokazuješ li uopće poštovanje?
Prema tebi?
-Ne mogu te poštovati. -Priskrbio sam ti dobar film.
Što ti imaš od toga?
Bit ćeš viđen.
Misliš da sam nitko i ništa,
ali što točno želiš da budem?
-Kad ubiješ devetero ljudi… -Ja?
-Nema povratka. -Nisam osuđen za ubojstvo devet ljudi.
-Bili bi mrtvi da nije bilo tebe? -Što?
Ne bi bilo svijeta da nije bilo mene.
Da nije bilo mene, svi biste bili mrtvi.
Prijevod titlova: Ivana Orešković